கௌத் இலச்சண்ணா

**சர்தார் கௌத் இலட்சண்ணா** (Gouthu Latchanna)  (பிறப்பு: 16 ஆகஸ்ட் 1909 - இறப்பு: 19 ஏப்ரல் 2006) இவர்  இந்தியாவின் மூத்த சுதந்திர போராட்ட வீரராவார்.

 - அடல் பிகாரி வாச்பாய், முன்னாள் இந்தியப் பிரதமர், புது தில்லி, 1998 ஆகஸ்ட் 8.

 – பி. வி. நரசிம்ம ராவ், முன்னாள் இந்தியப் பிரதமர், புது தில்லி, 1992.

 – பேராசிரியர் கொகினேனி ரங்க நாயுகுலு.

டாக்டர் கௌத் இலட்சண்ணா 1909 ஆகஸ்ட் 16 ஆம் தேதி ஆந்திரப் பிரதேசத்தின் சிறீகாகுளம் மாவட்டத்தின் சோம்பேட்டை மண்டலத்தின் பருவா என்ற கிராமத்தில் சௌடையா மற்றும் ராஜம்மா ஆகியோருக்கு எட்டாவது குழந்தையாக பிறந்தார். இவர் யசோதா தேவி என்பவரை மணந்தார். இவரின் மனைவி 1996 இல் இறந்தார்.

2006 ஏப்ரல் 19 அன்று விசாகப்பட்டினத்தில் தனது 98 வயதில் இறந்தார். இவரின் மகன் ஷியாமா சுந்தர் சிவாஜிசோம்பேட்டையைச் சேர்ந்த சட்டமன்ற உறுப்பினராக இருந்தார்.  மேலும், ஜான்சி மற்றும் சுசீலா என்ற இரு மகள்களும் உள்ளனர்.

## சுதந்திர போராளி மற்றும் மக்கள் தலைவர்
இவர் விவசாயிகள், பின்தங்கிய வகுப்புகள், பலவீனமான பிரிவுகள் மற்றும் இவரது காலத்தின் மிக முக்கியமான தலைவர்களில் ஒருவராக இருந்தார். இவர் ( 21 வயதில் ) மிகச் சிறிய வயதிலேயே பாலசாவில் உப்பு சத்தியாக்கிரகத்தில் பங்கேற்றபோது கைது செய்யப்பட்டார். வெள்ளையனே வெளியேறு இயக்கத்தில் இலட்சண்ணாவும் பங்கேற்றுள்ளார். பிரித்தன் இராச்சியத்திற்கு எதிரான அச்சமற்ற இவரது போராட்டத்திற்காக இவருக்கு சர்தார் என்ற பட்டம் வழங்கப்பட்டது.

இவர் வெகுசனங்களின் தலைவராகவும், சுதந்திர போராட்ட வீரராகவும், சமூக சீர்திருத்தவாதியாகவும் இருந்துள்ளார். சுதந்திரம் வரை இவர் ஆங்கிலேயருக்கு எதிராக போராடினார். பிரித்தன் இராச்சியம் முடிவடைந்த பின்னர், இவரது  பணி விவசாயிகள், தொழிலாளர்கள் மற்றும் தொழிலாள வர்க்கத்தின் நலனுக்காக அரசியல் மற்றும் சமூக முனைகளில் இருந்தது. இவர் சென்னை தொழிற்சங்க வாரிய உறுப்பினராகவும் இருந்துள்ளார். மது தடை பிரச்சினைகள் குறித்து பிரகாசம் பந்துலு அரசாங்கத்தை வீழ்த்துவதில் இவர் முக்கியப் பங்கு வகித்தார்.

### சுதந்திர போராட்ட வீரர்
இவர் 21 வயதிலிருந்தே பாலசாவில் உப்பு சத்தியாக்கிரகத்துடன் சுவராஜிய இயக்கத்தில் பங்கேற்றார். பின்னர் ஏப்ரல் 1930 இல் நௌபாடாவில் உப்பு கிடங்குத் தாக்குதல் தொடர்பாக கைது செய்யப்பட்டார். ஒரு முயற்சியாக, இவர் சிறீகாகுளத்திலுள்ளம் தெக்காலி மற்றும் நரசன்னபேட்டை துணை சிறைகளுக்கு அனுப்பப்பட்டார். குற்றம் நிரூபிக்கப்பட்ட பின்னர், இவர் ஒரு மாதத்திற்கு கடுமையான சிறைவாசம் அனுபவிக்க கஞ்சாமில் உள்ள பெர்காம்பூர்  சிறைக்கு அனுப்பப்பட்டார். 1931 ஆம் ஆண்டில் காந்தி-இர்வின் உடன்படிக்கைக்குப் பிறகு, இவர் பருவாவில் சத்தியாக்கிரக முகாமை ஏற்பாடு செய்தார். காந்தி-இர்வின் ஒப்பந்தத்தின் ஒரு பகுதியாக பிரித்தன் அரசாங்கத்தால் அனுமதிக்கப்பட்ட இச்சாபுரம், சோம்பேட்டை மற்றும் தெக்காலி ஆகிய இடங்களில் கல்லுக்கடை, மதுபானக் கடை மற்றும் வெளிநாட்டு துணிக்கடைகளில் மறியல் செய்தார். 1932 ஆம் ஆண்டில், இவர் பருவாவில் காங்கிரசு கொடியை ஏற்றி, ஒத்துழையாமை இயக்கத்தில் பங்கேற்றார். தடை உத்தரவுகளை மீறியதற்காக குற்றச்சாட்டு சுமத்தப்பட்டு, ராஜமன்றி சிறையில் ஆறு மாதங்கள் சிறையில் அடைக்கப்பட்டார்.

## அரசியல் வாழ்க்கை
948–83க்கு இடையில் சோம்பேட்டா தொகுதியில் இருந்து 35 ஆண்டுகள் ஆந்திரப் பிரதேச சட்டமன்ற உறுப்பினராகவும், ஒரு காலத்தில் ஆந்திர மாநில சட்டமன்ற உறுப்பினராகவும் இருந்தார். இலட்சண்ணா 1967 ல் ஸ்ரீகாகுளம் மாவட்டத்தில் இருந்து மக்களவை மற்றும் சட்டமன்றத் தேர்தலில் வெற்றி பெற்றார். ஆனால் தனது அரசியல் வழிகாட்டியான மறைந்த என். ஜி. ரங்காவைத் தேர்ந்தெடுப்பதற்காக இவர் தனது மக்களவைத் உறுப்பினர் பதவியை இராஜினாமா செய்தார். தொழிலாளர் பங்கீட்டில் விசாகப்பட்டினத்தில் இருந்து 1948 இல் முதன்முதலில் சட்டமன்றத்திற்கு தேர்ந்தெடுக்கப்பட்ட இவர் வேளாண்மை மற்றும் தொழிலாளர் அமைச்சராகப் பணியாற்றினார். இவர் 1951 இல் காங்கிரசு கட்சியை விட்டு வெளியேறினார். 1975 ஆம் ஆண்டின் மிசா காலத்தில் அப்போதைய பிரதமர் திருமதி . இந்திரா காந்தியால் கைது செய்யப்பட்டார்.  பின்னர் இவர் லோக் தள் கட்சியிலும் பின்னர் ஜனதா தளம் கட்சியிலும் முறையே முன்னாள் பிரதமர்கள் சரண் சிங் மற்றும் விஸ்வநாத் பிரதாப் சிங் தலைமையில் சேர்ந்தார்.

## குறிப்புகள்

பகுப்பு:2006 இறப்புகள்
பகுப்பு:1909 பிறப்புகள்